GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 022-05/21-01/35**

**URBROJ: 2186/03-21-6**

**Cestica, 03.09.2021.**

Na temelju članka 4. Odluke o javnim priznanjima Općine Cestica ("Službeni vjesnik Varaždinske županije" broj 29/2014) i članka 28. Statuta Općine Cestica ("Službeni vjesnik Varaždinske županije" broj 13/21), Općinsko vijeće Općine Cestica na svojoj 3. sjednici održanoj dana 03.09.2021. godine, donosi

**O D L U K U**

**o dodjeli javnih priznanja Općine Cestica u 2021. godini**

Članak 1.

Ovom Odlukom Općina Cestica dodjeljuje u 2021. godini javna priznanja i to:

* Nagradu Općine Cestica,
* Grb Općine Cestica i
* Plaketu Općine Cestica.

Članak 2.

**Nagrada Općine Cestica dodjeljuje se:**

* **Dobrovoljnom vatrogasnom društvu Babinec iz Babinca, Školska 4,** za 40 godina postojanja i rada društva teza osobite uspjehe u razvoju društvenih odnosa, zaštite od požara i civilne zaštite, posebno značajnih za općinu Cestica
* **Nogometnom klubu Dinamo Babinec iz Babinca, Školska 6,** za 40 godina postojanja, za osobite uspjehe postignute u razvoju društvenih odnosa i sporta značajnih za Općinu
* **Društvu za obilježavanje grobišta ratnih i poratnih žrtava, Kolodvorska 3, Varaždin,** povodom 20 godina postojanja i rada na području Općine Cestica, obilježavanja i organizaciju komemoracija.

Članak 3.

**Grb Općine Cestica dodjeljuje se:**

* **Nevenki Turščak iz Velikog Lovrečana, Sv. Lovre, ravnateljici Osnovne škole Cestica** za zasluge u razvoju društvenog i kulturnog života te školstva Općine Cestica u Hrvatskoj i inozemstvu.

Članak 4.

**Plaketa Općine Cestica dodjeljuje se:**

* **Trgovini Centar, vl. Katica Dugi, iz Gornjeg Vratna, Varaždinska 51,** povodom 30 godina uspješnog poslovanja na području Općine Cestica,
* **Niskogradnji Veselnik, vl. Mario Veselnik iz Kolarovca, 8 maja 86**, za osobite uspjehe postignute u razvoju društvenih i poslovnih odnosa od posebnog značaja za Općinu.

Članak 5.

Javna priznanja uručiti će se na svečanoj sjednici Općinskog vijeća, povodom obilježavanja Dana Općine Cestica, 10. rujna 2021. godine.

Članak 6.

Ova Odluka stupa na snagu prvog dana od dana objave u "Službenom vjesniku Varaždinske županije".

Predsjednik Općinskog vijeća

Darko Majhen, mag.pol.